bg ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr en ja fr es nb fr de en en sv de uk ky ky ky ky ky ky ky ky kk ru ky ky ky ky ru ky ky ky ky ru ky ky ky ky ky ky ky ky ky ru ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Кыргыз ат спортуна маани береби?
24-26-майда Бишкекте ат спорту боюнча дүйнө Кубогунун Борбор азиялык биринчи этабы жана Кыргызстандын президентинин кубогуна арналган мелдеш аяктады. Мында Кыргызстан, Казакстан, Өзбекстан, Орусия, Армения, Монголия өлкөлөрүнүн ат спортунун тандалган чеберлери мөрөй талашты.
Бишкекте өткөн үч күндүк ат спорту мелдештеринин жыйынтыктары көрсөткөндөй, учурда кыргызстандык спортчулардын даярдыгы начар экени, аргымактары табына анча келбегени айкын байкалды. Аргымактарды 140-160 см бийиктиктерден секиртүүдө Казакстан менен Өзбекстандын чабандестеринин чеберчилиги жогору экени билинди. 140 см тоскоолдуктарды ыкчам, шамдагай секирүүдө казакстандык Эржан Магжаев баш байгенин ээси болду. Экинчи орунду орусиялык Юлия Середова "Эрбита" аргымагы менен камсыздады. Коло байгени казак Медет Маулетбеков утуп алды. Кыргызстандыктар 7-орун менен чектелди.
"Шериктештик кубогу" аттуу командалык мелдеште 1-орунду - Өзбекстан, 2-орунду - Орусия, 3-орунду Кыргызстандын чабандестери камсыз кылышты.
150-160 см бийиктиктеги 12 тоскоолдуктан аргымактарды секир­түүдө 1-2-орундарды казакстандык чабандестер жеңип алды. Мелдеш курч мүнөздө өткөнүн, Казакстандан тандалган 16 аргымакты 10 чабандес таптап келип, алтын, күмүш байгелерди утуп алышканын башкы устат Асет Толкунбеков "төбөсү көккө жете" кубанып, мактаныч менен айтып турду.
Ат спортунун конкур түрүнүн "жокер" түрү боюнча алтын, күмүш жана коло байгени өзбекстандык чабандестер жеңип алышты. Кыргызстандык эл аралык спорт чебери, ат спорту мектебинин директору Садыр Мамытов намысына чыдабай, өзү да аргымак минип, намыс талашып, аз упай айырма менен төртүнчү орунду ээлеп, "бармак тиштеп" калды.
- Биринчи этап Бишкекте өттү, экинчи этап июлда Астана шаарында, акыркы чечүүчү этап сентябрда Ташкент шаарында болот. Биздин ат спорт чеберлери, аргымактары ушул мелдештерге даяр болуп калат. Казактар менен өзбектердин мыкты асыл тукум жылкысы арбын. Алар эл аралык мелдештерге көп барып, аргымактарын тез сынап, чеберчилигин арттырып турат. Бир атты чет өлкөгө мелдешке алып баруу үчүн эле 10-15 миң АКШ доллары сарпталат. Ошондуктан, биздин экономикалык абалыбыз ат спортуна да таасирин тийгизүүдө. Бизде ат спорту боюнча Москва олимпиадасынын чемпиону Александр Блинов, биринчи олимпиадачыбыз Сайботтал Мурсалимов баштаган мыкты чабандестер болгон. Бул спортту сактап калуубуз керек. Ат жалында өскөн кыргыз үчүн ат спорту эң башкы спорттун бири болушу зарыл, - дейт Балдар, өспүрүмдөр ат спорту мектебинин директору Садыр Мамытов.
Ошентип, ат спорту совет доорунда жакшы өнүккөнү менен эгемендик учурунда кыйынчылыктарды башынан өткөрүп, демөөр­чүлөрдүн чөнтөгүн карап, эптеп күн көрүп келатканын өкмөткө кулак кагыш кылалы.
"Вефа кубогун" Кубанычбек Сагындыков утту
23-25-майда Бишкекте бильярддын снукер түрү боюнча "Вефа кубогу" эл аралык турнири алгачкы жолу өткөрүлдү. Мында Кыргызстан, Казакстан, Иран, Ооганстан, Орусия өлкөлөрүнүн тандалган спорт чеберлери мөрөй талашты. Снукер оюну чет өлкөлөрдө абдан кеңири жайылган. Ал түгүл, Азия оюндарынын программасына да кирген. Бул ирет кыргызстандык оюнчулар чет элдик атаандаштарына туруштук берип, алардан алдыга чыкты. Мыктылары иргелип отуруп, жарым финалда эл аралык спорт чебери Кубанычбек Сагындыков менен 14 жаштагы Калыс Камчыбек уулу таймашты. Жаш өспүрүм Калыс келечекте мыкты оюнчу болчудай. Ага адистер да жогору баа берип, "көз тийбесе экен", "жылдыз оорусуна чалдыкпаса экен" деп, аяр мамиле кылып, сүймөнчүк менен кабыл алышты. Тажрыйба - ийгиликтин ачкычы экенин Кубанычбек Сагындыков далилдеп, баш байгеге талапкердин бири болду.
Экинчи жарым финалда спорттун даңазапуу чебери, орус пирамидасы боюнча дүйнөнүн үч жолку чемпиону Каныбек Сагынбаев менен былтыр Бишкекте өткөн дүйнө чемпионатынын коло байге ээси Канат Сыдыков да снукерден өз күчтөрүн сынап көрүштү. Алар чейрек финалда ооганистандык Камал Юсуфзай менен ирандык Кухистени Мехдини утуп, жарым финалга чыккан. Баш байге үчүн Каныбек Сагынбаев жолун ачты.
Финалды көрүү үчүн Вефа соода борборуна күйөрмандар жык толду. Баш байге үчүн Каныбек Сагынбаев менен Кубанычбек Сагынбековдун ортосунда айыгышкан кармаш, атаандашуу болду. Финалдык оюндар беш саатка созулду. Алгач дүйнө чемпиону Каныбек Сагынбаев утуп жаткан. Көпчүлүктүн назарынан, күйөрмандардын сүрүнөн тайдыбы, айтор, Каныбекти Кубанычбек Сагынбаев утуп, алгач ирет "Вефа кубогу" эл аралык турниринин же­ңүүчүсү аталды.
- Азия оюндарынын програм­масына кирген бул спортту өнүк­түрүүгө шарт бар. Балдар дагы жетилип, чеберчилиги өсүп баратат. 29-июнда Түштүк Кореянын Инчон шаарында өтө турган жабык имараттардагы Азия оюндарында Кыргызстандын намысын үч жигит - Кубанычбек Сагындыков, Изатбек Ратбеков жана Каныбек Сагынбаев снукер боюнча коргойт. Бул спорттун келечеги бар, - дейт Жогорку Кеңештин депутаты, Кыргызстандын бильярд федерациясына жетекчи болуп жаңы шайланган Турсунбай Бакир уулу.
Европадан алгачкы күмүш медаль
Орусиянын Оренбург шаарында өткөн дзюдо күрөшүнөн Европанын кубогунда 63 кг салмакта Мээрим Момунова финалга жетип, экинчи орунду ээледи. Ал баш байге үчүн таймашта белоруссиялык Евгения Зайцевага аз упай менен алдырып койду. Ийгилик тууралуу федерациянын вице-президенти Талант Беккулов маалымдады.
Нагира Сарбашева менен Бектур Рысмамбетов жетинчи орунга жетти. Европа кубогуна Кыргызстандан 7 спортчу катышты.
Ксения Прокопьева дүйнө чемпионатына барат
Алматыда жеңил атлетика боюнча эл аралык турнир жыйынтыкталды. Мында кыргызстандык жөө күлүктөр да олжолуу келди. 400 метр аралыкка жарышта бишкектик Ксения Прокопьева марага озуп келип, алтын медаль тагынды. Бул жеңиш тууралуу федерация президенти Канат Аманкулов билдирди.
- Ксениянын бул ийгилиги быйыл июлда Украинада өтө турган улан-кыздар арасындагы дүйнө чемпионатына катышууга жолун ачты. Анын курбусу Валентина Лихолетова да 400 метрге жарышта коло байгелүү болду, - деди Канат Аманкулов. Ошондой эле, Бектур Чокоев 200 метрге жарышта марага экинчи келип, күмүш медаль тагынды. Ал бул аралыкты 24.12 секундда чурап өттү.
Кыргызстандын айкидо федерациясы Эл аралык уюмдан атайын чакыруу алды.
- Эгерде өлкөбүз Эл аралык айкидо федерациясынын анык мүчөсү болсо, анда биз 3-дан чеберлерин сыноодон өткөрүүгө укук алабыз,- дейт федерация президенти Гүл­миза Сейталиева.
Мындай борбор Шериктеш өл­көлөрдөн жалгыз Орусияда гана бар эле.
- Бишкекте өткөн аттестацияда жапониялык 6-дан чебери Мори Томохиро адистердин деңгээлин жогору баалап, Орусиядан кийин Кыргызстанга ушундай укук бермек болду, - деп кошумчалады Гүл­миза Сейталиева. Учурда өлкөдө 4-дан чеберчилигине жеткен 5 устат бар. Алар - Гүлмиза Сейталиева, Шерзод Сейдалиев, Болот Исаков, Нуржанбек Акматов жана Чынгыз Кайназаров.
Нуртай Таалайбек уулу - тай бокстан Азия чемпиону
Өзбекстандын Самарканд шаарында кесипкөйлөр арасында тай бокс боюнча Азия чемпионаты жыйынтыкталды. Мында 61 кг салмакта Кыргызстандын коргоо министрлигинин өкүлү Нуртай Таалайбек уулу беш ирет рингге чыгып, катары менен бардык атаандаштарын утуп, тай бокстан Азия чемпиону аталды. Ал таэквондо жана тай бокстан Кыргызстандын үч жолку чемпиону болуп саналат.
Кабыл МАКЕШОВ, спорттук баяндамачы